જો કે આમ તો એ હઠીલા છે. જલદીથી વળે નહિ. તેમને લાગે કે પોતાનો મુદ્દો સાચો છે તો એ મુદ્દા પર બાંધછોડ ન કરે, લડી લે. એ રીતે જોવા જઈએ તો તે વીરરસના માણસ છે. તેમણે નોકરીઓ બદલી એની પાછળેય આવાં કારણો જ છે. સેન્ટ ઝેવિયર્સ કોલેજમાં તે ભણતા’તા ત્યારે ચીમનભાઈ પટેલ (નવનિર્માણવાળા) એ કોલેજના અર્થશાસ્ત્રના હેડ ઓફ ધ ડિપાર્ટમેન્ટ હતા, ત્યાંથી એસ.વી. કોલેજના પ્રિન્સિપાલ થવા જતા’તા ત્યારે કોલેજના ફાધરના વિરોધ વચ્ચેય તેમણે ચીમનભાઈનું સન્માન કરેલું.